VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

Į S A K Y M A S

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS 2000 M. GRUODŽIO 6 D. ĮSAKYMO NR. 227 „DĖL MOKESTINIŲ PRIEVOLIŲ ĮSKAITYMO TVARKOS PATVIRTINIMO“ PAKEITIMO

2003 m. spalio 21 d. Nr. V-278

Vilnius

Vadovaudamasi Valstybinės mokesčių inspekcijos prie Finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2001, Nr. 85-2991; 2002, Nr. 20-786), 18.11 punktu ir siekdama patobulinti mokesčių mokėtojų mokestinių prievolių įskaitymo į biudžetus bei fondus taisykles,

1. Pakeičiu Mokestinių prievolių įskaitymo tvarką, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2000 m. gruodžio 6 d. įsakymu Nr. 227 „Dėl Mokestinių prievolių įskaitymo tvarkos patvirtinimo“ (Žin., 2000, Nr. 110-3558):

1.1. Papildau šiuo 5.11 punktu:

„5.11. vėliausia prievole laikoma paskutinė iki įmokos sumokėjimo datos neįvykdyta (laiko atžvilgiu vėliausia, artimiausia įmokos datai) prievolė.“

1.2. Išdėstau 7 punktą taip:

„7. Mokesčių mokėtojo į teritorinės valstybinės mokesčių inspekcijos surenkamąją sąskaitą sumokėtos įmokos įskaitomos pagal mokėjimo nurodyme įrašytus kodus ir mokėjimo paskirtį. Įmokos koduojamos vadovaujantis Lietuvos Respublikos Vyriausybės 1999 m. sausio 6 d. nutarimu Nr. 7 „Dėl mokesčių, rinkliavų ir kitų įmokų į Lietuvos Respublikos valstybės biudžetą, savivaldybių biudžetus bei valstybės pinigų fondus kodavimo“ (Žin., 1999, Nr. 5-105). Jeigu mokėjimo dokumente nurodytas įmokos kodas neatitinka įmokos pavadinimo, pirmenybė teikiama įmokos kodui. Įmokų kodų sąrašas skelbiamas „Valstybės žiniose“, Valstybinės mokesčių inspekcijos prie Finansų ministerijos interneto tinklapyje www.vmi.lt, pateikiamas mokėjimo vietose.“

1.3. Išdėstau 8 punktą taip:

„8. Į teritorinės valstybinės mokesčių inspekcijos surenkamąją sąskaitą mokesčių mokėtojo ar mokestį išskaičiuojančio asmens pagal atitinkamą įmokos kodą sumokėta įmoka įskaitoma vėliausiai susidariusiai to paties įmokos kodo ir jį atitinkančio įmokos pavadinimo mokestinei prievolei padengti. Jeigu tokia mokestinė prievolė jau padengta arba dar nedeklaruota, gautą įmoką mokesčių administratorius įskaito pagal šios Tvarkos IV dalį, išskyrus 81 punktą.“

1 pavyzdys

PVM sumokėjimo data sutampa su deklaracijos pateikimo data – kiekvieno mėnesio 25 diena. UAB A spalio 20 d. vietos AVMI pateikė PVM deklaraciją, kurioje nurodė mokėtiną 1000 Lt PVM sumą. Pagal PVM mokesčio kodą į tos AVMI biudžeto pajamų surenkamąją sąskaitą spalio 22 d. sumokėjo 2000 Lt. Vietos AVMI mokesčių apskaitoje bus padengta minėtos UAB A rugsėjo mėnesio 1000 Lt PVM prievolė. Likusi suma (1000 Lt) yra permoka ir ji bus įskaityta vadovaujantis Tvarkos IV dalimi.

2 pavyzdys

Vietos AVMI mokesčių apskaitoje yra užfiksuota UAB G PVM mokesčio nepriemoka: liepos mėnesio – 600 Lt, gegužės mėnesio – 300 Lt, kovo mėnesio – 400 Lt, sausio mėnesio – 400 Lt. PVM mokėjimo data sutampa su deklaracijos pateikimo data – kiekvieno mėnesio 25 diena. UAB G pagal PVM kodą į vietos AVMI biudžeto pajamų surenkamąją sąskaitą spalio 24 d. sumokėjo 2000 Lt, spalio 25 d. pateikė PVM deklaraciją, kurioje nurodė mokėtiną 1000 Lt PVM sumą. Spalio 24 d. vietos AVMI PVM rugsėjo mėnesio prievolė dar nedeklaruota, todėl 2000 Lt suma bus įskaitoma pagal Tvarkos IV dalies nuostatas, t. y. ja bus dengiamos PVM nepriemokos, pradedant vėliausiai susidariusia – liepos mėnesio 600 Lt PVM nepriemoka, paskui – gegužės mėnesio 300 Lt PVM nepriemoka, kovo mėnesio 400 Lt PVM nepriemoka, sausio mėnesio 400 Lt PVM nepriemoka. Likusi 300 Lt suma bus permoka ir spalio 25 d. ja bus įskaityta deklaruoto 1000 Lt mokėtino rugsėjo mėnesio PVM dalis – 300 Lt.

1.4. Išdėstau 81 punktą taip:

„81. Į teritorinės valstybinės mokesčių inspekcijos biudžeto pajamų surenkamąją sąskaitą pagal vieną įmokos kodą, nustatytą mokesčiui ir su juo susijusioms sumoms padengti, sumokėtos įmokos įskaitomos tokia tvarka:

81.1. mokesčio prievolės;

81.2. mokesčio nepriemokos, pradedama nuo vėliausiai susidariusiųjų;

81.3. baudos, pradedama nuo vėliausiai paskirtųjų;

81.4. delspinigiai nuo mokesčio nepriemokų, pradedama nuo vėliausiai susidariusių mokesčių nepriemokų priskaičiuotų delspinigių, paskui – palūkanos ir delspinigiai nuo baudų, pradedama nuo vėliausiai paskirtų baudų priskaičiuotų palūkanų ir delspinigių.

Jeigu tokios mokestinės prievolės jau padengtos, gautą įmoką mokesčių administratorius įskaito šios Tvarkos 19 punkte nustatyta tvarka.“.

1.5. Išdėstau 9 punktą taip:

„9. Jei sumokėtos sumos neužtenka visoms to paties įmokos kodo mokestinėms prievolėms įskaityti, pirmiausia įskaitomos vėliausiai susidariusios mokestinės prievolės pagal nurodytą įmokos kodą ir jį atitinkantį įmokos pavadinimą pagal Mokesčių ir kitų įmokų į biudžetus bei fondus sąrašą.“

1.6. Išdėstau 13 punktą taip:

„13. Vėliausiai susidariusių permokų ar skirtumo sumomis dengiamos vėliausiai susidariusios nepriemokos. Jeigu dengiamos vienu metu susidariusios nepriemokos, o dengimo suma yra per maža, tai pradedama dengti nuo mažiausios iš jų.“

1.7. Išdėstau 18 punktą taip:

„18. Pirmiausia mokestinė permoka ar skirtumas įskaitomi su ja susijusio (to paties) mokesčio nepriemokai padengti, pradedama nuo vėliausiai susidariusiosios.“

1.8. Išdėstau 19 punktą taip:

„19. Padengus 18 punkte nurodytą nepriemoką, likusiomis mokestinių permokų ar skirtumų sumomis nepriemokos padengiamos tokia tvarka:

19.1. kitų mokesčių nepriemokos, pradedant nuo vėliausiai susidariusiųjų;

19.2. baudos, pradedama nuo vėliausiai paskirtųjų;

19.3. delspinigiai nuo mokesčių nepriemokų, pradedama nuo vėliausiai susidariusių mokesčių nepriemokų priskaičiuotų delspinigių, paskui – palūkanos ir delspinigiai nuo baudų, pradedama nuo vėliausiai paskirtų baudų priskaičiuotų palūkanų ir delspinigių;

19.4. pagal mokestinės paskolos sutartis laiku nesumokėtos prievolės;

19.5. mokesčių mokėtojo prašyme nurodyti deklaruojami mokesčiai, kurių mokėjimo terminas nepasibaigęs;

19.6. mokesčių mokėtojo prašyme nurodyti apskaičiuoti nedeklaruojami mokesčiai, kurių mokėjimo terminas nepasibaigęs“.

2. Įsakau Valstybinės mokesčių inspekcijos prie Lietuvos Respublikos finansų ministerijos Informacinių sistemų plėtros skyriui užtikrinti, kad Tvarkos nuostatoms įgyvendinti būtų parengta programinė įranga.

3. Nustatau, kad šis įsakymas įsigalioja nuo 2004 m. liepos 1 dienos.

VIRŠININKĖ	VIOLETA LATVIENĖ